rejauldu/bengali-wikipedia huggingface dataset:
চৌধুরী মোহাম্মদ শাহবাজ বাবর গুজ্জর (; জন্ম: ১৮ ফেব্রুয়ারি ১৯৭০) একজন পাকিস্তানি রাজনীতিবিদ, যিনি ২৯ ফেব্রুয়ারি ২০২৪ থেকে পাকিস্তানের জাতীয় পরিষদের সদস্য হিসেবে দায়িত্ব পালন করছেন। এর আগে তিনি আগস্ট ২০১৮ থেকে আগস্ট ২০২৩ এবং জুন ২০১৩ থেকে মে ২০১৮ পর্যন্তও জাতীয় পরিষদের সদস্য ছিলেন।   প্রারম্ভিক জীবন  তিনি ১৮ ফেব্রুয়ারি ১৯৭৩ সালে জন্মগ্রহণ করেন।   রাজনৈতিক জীবন  তিনি ২০১৩ সালের পাকিস্তানি সাধারণ নির্বাচনে পাকিস্তান মুসলিম লীগ (নওয়াজ) [পিএমএল-এন] এর প্রার্থী হিসেবে এনএ-৭৯ (ফয়সালাবাদ-৫) আসন থেকে জাতীয় পরিষদে নির্বাচিত হন। তিনি ১,১৮,৫১৬ ভোট পেয়ে পাকিস্তান তেহরিক-ই-ইনসাফ (পিটিআই) প্রার্থী খালিদ আব্দুল্লাহ গাজীকে পরাজিত করেন।  ২০১৭ সালে তথ্য ও সম্প্রচার মন্ত্রণালয়ের সংসদীয় সচিব হিসেবে নিয়োগ পাওয়ার আগে তিনি জাতীয় পরিষদের বাণিজ্য, বস্ত্র এবং স্বাস্থ্য সংক্রান্ত স্থায়ী কমিটির সদস্য হিসেবে দায়িত্ব পালন করেন।  তিনি ২০১৮ সালের সাধারণ নির্বাচনে পুনরায় পিএমএল-এন প্রার্থী হিসেবে এনএ-১০৪ (ফয়সালাবাদ-৪) আসন থেকে জাতীয় পরিষদে নির্বাচিত হন। তিনি ৯৮,৫০৯ ভোট পেয়ে পিটিআই প্রার্থী সরদার দিলদার আহমদ চীমাকে পরাজিত করেন।   তথ্যসূত্র   বিষয়শ্রেণী:ফয়সালাবাদের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৭৩-এ জন্ম বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮ বিষয়শ্রেণী:পাকিস্তান জাতীয় পরিষদ সদস্য ২০১৮-২০২৩ বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯ বিষয়শ্রেণী:পাকিস্তান মুসলিম লীগ (এন) এমএনএ বিষয়শ্রেণী:পাকিস্তান মুসলিম লীগ (এন) এমএনএ অসম্পূর্ণ
লরেন ওপাল বোবার্ট একজন মার্কিন নারী রাজনীতিবিদ, ব্যবসায়ী এবং বন্দুক অধিকার কর্মী। তিনি রিপাবলিকান পার্টির একজন সদস্য। রিপাবলিকান পার্টির প্রতিনিধি হিসেবে তিনি তৃতীয় কংগ্রেশনাল কলোরাডো জেলার একজন নির্বাচিত ব্যক্তি। ২০১৩ সাল থেকে ২০২২ সাল পর্যন্ত তিনি শুটার্স গ্রিল নামের একটি রেস্টুরেন্টে বৈধ অস্ত্র বা বন্দুক রাখার পক্ষে ছিলেন, রেস্টুরেন্টটি তার নিজের তৈরি করা।  বোবার্ট ব্যক্তিগত বন্দুক রাখার পক্ষে যদিও এটা নিয়ে তাকে অনেক সমালোচনায় পড়তে হয়েছে এবং তিনি আত্মরক্ষার জন্য নাগরিকদের কাছে বন্দুক রাখার পক্ষে প্রচারণা চালিয়েছিলেন, তিনি ডেমোক্রেটিক পার্টির বেটো রুরকির সাথে এ নিয়ে তুমুল তর্কযুদ্ধে লিপ্ত হয়েছিলেন।    তথ্যসূত্র   বিষয়শ্রেণী:মার্কিন রাজনীতিবিদ বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর মার্কিন ব্যবসায়ী বিষয়শ্রেণী:২১শ শতাব্দীর মার্কিন নারী ব্যবসায়ী বিষয়শ্রেণী:২১শ শতাব্দীর মার্কিন রাজনীতিবিদ বিষয়শ্রেণী:২১শ শতাব্দীর মার্কিন নারী রাজনীতিবিদ বিষয়শ্রেণী:মার্কিন জাতীয়তাবাদী বিষয়শ্রেণী:মার্কিন রেস্তোরাঁ মালিক
কাসালং নদী বাংলাদেশের পূর্ব-পাহাড়ি অঞ্চলের রাঙামাটি জেলার একটি নদী। এটি "সাজেক নদী" নামেও পরিচিত। নদীটির দৈর্ঘ্য ১২৫ কিলোমিটার, গড় প্রস্থ ৮০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কাসালং নদীর প্রদত্ত পরিচিতি নম্বর পূর্ব-পাহাড়ি অঞ্চলের নদী নং ০৪। নদীটি এই অঞ্চলের পরিবেশগত ভারসাম্য বজায় রাখতেও গুরুত্বপূর্ণ ভূমিকা পালন করে। নদীটি বিভিন্ন জলজ উদ্ভিদ এবং প্রাণী যেমন মাছ, কাঁকড়া, বাগদা চিংড়ি এবং চিংড়ির আবাসস্থল।   অন্যান্য তথ্য  উত্তর-পূর্ব পার্বত্য চট্টগ্রাম এলাকায় কর্ণফুলী নদীর একটি প্রধান উপনদী।   প্রবাহ  ভারতের মিজোরাম রাজ্যের পূর্বাঞ্চলীয় পর্বতশ্রেণি থেকে উৎসারিত হয়ে কয়েকটি ক্ষুদ্র স্রোতধারা রাঙ্গামাটি জেলার বাঘাইছড়ি এলাকায় একত্রে মিলিত হয়ে কাসালং নদীর সৃষ্টি করেছে। উত্তর-দক্ষিণ বরাবর প্রবাহিত নদটি রাঙ্গামাটি থেকে প্রায় ২০ কিমি উত্তরে কেদারমারাতে এসে কর্ণফুলী নদীতে (কাপ্তাই হ্রদ) পড়েছে। নদীটি ৬৫ কিমি দীর্ঘ এবং সারা বছরই খরস্রোতা। কাপ্তাই বাঁধের ফলে নদীপথে অভ্যন্তরের অনেকদূর পর্যন্ত নাব্য হওয়ায় বনজ সম্পদ আহরণের সুবিধা হয়েছে।মোকাররম হোসেন, বাংলাদেশের নদী, পৃষ্ঠা ১২৯; কথাপ্রকাশ; দ্বিতীয় সংস্করণঃ আগস্ট ২০১৪   মানব কর্মকাণ্ড  নদীটি সেচের জন্য পানির একটি গুরুত্বপূর্ণ উৎসস্থল হিসাবে কাজ করে। পাহাড়ে বসবাসকারী সম্প্রদায়গুলির কৃষি ও গবাদি পশু পালন সহ তাদের দৈনন্দিন জীনবের প্রয়োজনের জন্য নদীর উপর নির্ভর করে। নদীর পানি বিভিন্ন ফসল যেমন ধান , ভুট্টা এবং অন্যান্য শাকসবজি চাষে জমিতে সেচের জন্য ব্যবহৃত হয়।  কৃষির পাশাপাশি, স্থানীয় জেলেরা মাছ ধরতে নদীর ওপর নির্ভরশীল।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ   তথ্যসূত্র   বিষয়শ্রেণী:ভারতের নদী বিষয়শ্রেণী:রাঙ্গামাটি জেলার নদী বিষয়শ্রেণী:এশিয়ার আন্তর্জাতিক নদী বিষয়শ্রেণী:পার্বত্য চট্টগ্রাম
অনুরাধা কোইরালা (জন্ম ১৪ এপ্রিল ১৯৪৯) হলেন একজন নেপালি সমাজকর্মী এবং “মৈতি নেপাল” নামক একটি অলাভজনক সংস্থার প্রতিষ্ঠাতা। সংস্থাটি যৌনদাসত্ব ও পাচারের শিকার নির্যাতিত নারীদের নিয়ে কাজ করে থাকে। ২০১৮ সালের ১৭ জুন নেপাল সরকার তাকে বাগমতী প্রদেশের ১ম গভর্নর হিসেবে নিয়োগ দিয়েছিল। তিনি ২০১৯ সালের ২৩শে নভেম্বর পর্যন্ত এই পদে অধিষ্ঠিত ছিলেন।   পুরস্কার ও স্বীকৃতি    ১৯৯৯ সালে সেরা সমাজকর্মী (নেপাল) পুরস্কার  ১৯৯৯ সালে প্রবাল গোর্খা দক্ষিণ বাহু পদক (নেপাল  ২০০২ সালে ত্রিশক্তিপট্ট পুরস্কার  ২০০৬ সালে পিস অ্যাবে ফাউন্ডেশন থেকে কারেজ অব কনসেন্স পুরস্কার  ২০০৭ সালে জার্মান ইউএনআইএফএম পুরস্কার। একই বছর সালে রানী সোফিয়া রৌপ্যপদক পুরস্কার।  ক্যালিফোর্নিয়ার লস অ্যাঞ্জেলেসে তাকে সিএনএন হিরোস অ্যাওয়ার্ড ২০১০ প্রদান হয়েছিল। মঞ্চে ডেমি মুর এবং অ্যাশটন কুচার তাকে পরিচয় করিয়ে দিয়েছিলেন।  ২০১৪ সালে তিনি মাদার তেরেসা পুরস্কারও পেয়েছিলেন।   তথ্যসূত্র    বহিঃসংযোগ   মৈতি নেপাল  পিস অ্যাবে ফাউন্ডেশন থেকে কারেজ অব কনসেন্স পুরস্কারপ্রাপ্তদের তালিকা  সিএনএন হিরোস  বিষয়শ্রেণী:১৯৪৯-এ জন্ম বিষয়শ্রেণী:জীবিত ব্যক্তি বিষয়শ্রেণী:নেপালি নারী সক্রিয়কর্মী বিষয়শ্রেণী:দার্জিলিঙের ব্যক্তি বিষয়শ্রেণী:বাগমতী প্রদেশের গভর্নর বিষয়শ্রেণী:নেপালি হিন্দু বিষয়শ্রেণী:নেপালি সমাজকর্মী বিষয়শ্রেণী:নেপালি সক্রিয়কর্মী বিষয়শ্রেণী:নেপালে মানব পাচার বিষয়শ্রেণী:সামাজিক কাজে পদ্মশ্রী প্রাপক বিষয়শ্রেণী:ওখলঢুঙ্গা জেলার ব্যক্তি বিষয়শ্রেণী:নেপালে নারী অধিকার
{{safesubst:#switch:  | user  | #default= {{#ifeq:||<table class="plainlinks ombox dykbox-notice" style="">{{{tr|}}}|<table class="plainlinks ombox mbox-small dykbox-notice">{{{str|}}}}}   | r=  {{#if:||}}   | Srow =   | Drow =40x40px|link=|alt=40x40px|link=|alt=   | SDrow =40x40px|link=|alt=40x40px|link=|alt=<tr>   | Trow =40x40px|link=|alt=40x40px|link=|alt=40x40px|link=|alt=   | STrow =40x40px|link=|alt=40x40px|link=|alt=40x40px|link=|alt=   | Qrow =40x40px|link=|alt=40x40px|link=|alt=40x40px|link=|alt=40x40px|link=|alt=   | SQrow =40x40px|link=|alt=40x40px|link=|alt=40x40px|link=|alt=40x40px|link=|alt=   | box2 ={{#if:||}}   | box3 ={{#if:||}}   | box4 ={{#if:||}}   | box5 =<table class="" style="">
সৈয়দ ফয়জুর রহমান (১৮৯৪–২৪ মে ১৯৯৭) যিনি মাওলানা সৈয়দ ফয়জুর রহমান নামেও পরিচিত, ছিলেন একজন বাংলাদেশি সুন্নি ইসলামি পণ্ডিত ও রাজনীতিবিদ। তিনি নেজামে ইসলাম পার্টির প্রতিষ্ঠাতা সহ-সভাপতি ছিলেন এবং ১৯৫৪ সালে যুক্তফ্রন্টের হয়ে সংসদ সদস্য নির্বাচিত হয়েছিলেন।   প্রারম্ভিক জীবন  সৈয়দ ফয়জুর রহমান ময়মনসিংহ জেলার ফুলপুর উপজেলায় রুপসি ইউনিয়ন ঘুমগাও এলাকায় ১৮৯৪ সালে জন্মগ্রহণ করেন। তার পিতার নাম সৈয়দ আবদুল জব্বার ও মায়ের নাম মরহুমা সৈয়দ মরিয়ম বিবি। সৈয়দ ফয়জুর রহমানের সপ্তম পূর্বপুরুষ  সৈয়দ জাহাঙ্গীর ১৭ শতকে ময়মনসিংহ জেলার ফুলপুর উপজেলায় রুপসি ইউনিয়ন ঘুমগাও এলাকায় আরব থেকে আগমন করেন।  নিজ এলাকায় নবম শ্রেনী পযন্ত স্কুলের লেখাপড়া সমাপ্ত করে হাকিমুল উম্মত শাহ আশরাফ আলী থানভী রহমাতুল্লাহি তত্ত্বাবধানে তার খানকায় অবস্থান করে শরহেজামী পযন্ত পড়ালেখা করেন। শিক্ষক হাকিমুল উম্মত আশরাফ আলী থানভী রহমাতুল্লাহির খলিফা হযরত মাওলানা আবদুর রহমান কামেলপুরী এর পর আশরাফ আলী থানভীর নির্দেশে উত্তর প্রদেশ এর সাহারানপুর মাযাহিরুল উলুম ভর্তি হয়ে উচ্চ শিক্ষা সমাপ্ত করেন।   কর্মজীবন  সৈয়দ ফয়জুর রহমান ভারতের মাযাহিরুল উলুম সাহারানপুর থেকে উচ্চতর ডিগ্রি সমাপ্ত করে  নিজ মাতৃভূমি ময়মনসিংহ জেলায় ফুলপুর থানাধীন  নিজ গ্রামে অবস্থান করেন। সেখানে তার চাচা সৈয়দ মতিউর রহমান পরামর্শে আশরাফুল উলুম বালিয়া মাদরাসা প্রতিষ্ঠা করেন তিনি আজীবন আশরাফুল উলুম বালিয়া মাদরাসা প্রধান পৃষ্ঠপোষক ছিলেন।  নিজ প্রতিষ্ঠিত আশরাফুল উলুম বালিয়া মাদরাসায় কিছুকাল শিক্ষকতা করে ময়মনসিংহ বড় মসজিদ (সাবেক চকের মসজিদ)  ইমামতি শুরু করেন। এখানে প্রায় ষাট বছর ইমাম ছিলেন।  ১৯৫৪ সনের যুক্ত ফ্রন্ট নির্বাচনে ফুলপুর ও হালুয়াঘাট আসন থেকে নেজামে ইসলাম এর এম এল এ (সংসদ সদস্য)  হন।   ব্যক্তিগত জীবন  ময়মনসিংহ শহরতলীর গলগন্ডা নিবাসী বিশিষ্ট বুজুর্গ মৌলভী ইসমাইল দরবেশ এর  কন্যা আজিমা খাতুন এর সাথে বিবাহ বন্ধনে আবদ্ধ হন। তাদের সন্তান মধ্যে চার ছেলে পাঁচ মেয়ে  তাদের ছেলেদের মধ্যে হযরত মাওলানা সৈয়দ মুস্তাফিজুর রহমান, হাফেজ মো: মফিজুর রহমান, মাওলানা কারী ইব্রাহিম ফয়েজী ও হাফেজ ইয়াহিয়া।   তথ্যসূত্র   বিষয়শ্রেণী:১৮৯৪-এ জন্ম বিষয়শ্রেণী:১৯৯৭-এ মৃত্যু বিষয়শ্রেণী:বাংলাদেশী রাজনীতিবিদ বিষয়শ্রেণী:দেওবন্দি ব্যক্তি
ডায়ান কলিন লেন (ইংরেজি: Diane Colleen Lane; জন্ম: ২২ জানুয়ারি, ১৯৬৫) হলেন একজন মার্কিন অভিনেত্রী। তার জন্ম ও বেড়ে ওঠা নিউ ইয়র্ক সিটিতে। জর্জ রয় হিল পরিচালিত আ লিটল রোম্যান্স (১৯৭৯) চলচ্চিত্র দিয়ে লেনের পর্দায় অভিষেক হয়।  পরবর্তীতে তিনি বেশ কয়েকটি উল্লেখযোগ্য চলচ্চিত্রে অভিনয় করেন। ২০০২ সালের প্রণয়ধর্মী থ্রিলার চলচ্চিত্র আনফেইথফুল চলচ্চিত্রে তার অভিনয়ের জন্য তিনি শ্রেষ্ঠ অভিনেত্রীর জন্য স্যাটেলাইট, নিউ ইয়র্ক ফিল্ম ক্রিটিকস সার্কেল, ন্যাশনাল সোসাইটি অফ ফিল্ম ক্রিটিকস পুরস্কার লাভ করেন। এছাড়া তিনি এই একাডেমি, গোল্ডেন গ্লোব ও ক্রিন অ্যাক্টরস গিল্ড পুরস্কারের মনোনয়ন লাভ করেন।  লেন অভিনীত অন্যান্য চলচ্চিত্রগুলো হল দি আউটসাইডার্স, আ ওয়াক অন দ্য মুন, দ্য পারফেক্ট স্ট্রর্ম, আন্ডার দ্য টাস্ক্যান সান, সিনেমা ভেরিট, ও ট্রাম্বো। তিনি ডিসি কমিকসের ম্যান অফ স্টিল, ব্যাটম্যান ভার্সাস সুপারম্যান: ডন অফ জাস্টিস, ও জাস্টিস লিগ চলচ্চিত্রে মার্থা কেন্ট চরিত্রে অভিনয় করেন।  প্রারম্ভিক জীবন লেন ১৯৬৫ সালের ২২ জানুয়ারি নিউ ইয়র্ক সিটিতে জন্মগ্রহণ করেন। তার মাতা কলিন ফেরিংটন ছিলেন একজন নাইটক্লাব গায়িকা এবং "মিস অক্টোবর ১৯৫৭"। তিনি "কলিন প্রাইস" নামেও পরিচিত ছিলেন। লেনের পিতা বার্টন ইউজিন লেন ছিলেন ম্যানহাটনের মঞ্চ প্রশিক্ষক। তিনি জন ক্যাসাভেটসের সাথে একটি অভিনয় কর্মশালা পরিচালনা করতেন এবং ক্যাব চালক ও পরে নিউ ইয়র্ক সিটি কলেজে মানবিক বিষয়ে পাঠদান করতেন। যখন লেনের বয়স ১৩ বছর, তার পিতামাতা আলাদা হয়ে যান। লেনের মা মেক্সিকো চলে যান এবং বিবাহ বিচ্ছেদের নোটিশ পাঠান। লেনের মা তার নিজ রাজ্য জর্জিয়ায় ফিরে গেলে লেনের পিতা লেনের তত্ত্বাবধানের দায়িত্ব পান। লেন ও তার পিতা নিউ ইয়র্ক সিটির আবাসিক হোটেলগুলোতে বসবাস করত এবং তার পিতার ট্যাক্সিতেও চড়ে বেড়াত।  ব্যক্তিগত জীবন লেন ১৯৮৪ সালে দ্য কটন ক্লাব চলচ্চিত্র প্রচারণায় অংশ নিতে গিয়ে প্যারিসে ক্রিস্টোফার ল্যাম্বার্টের সাথে পরিচিত হন। তাদের মধ্যে সাময়িক সময়ের জন্য সম্পর্ক স্থাপিত হয় এবং তারা আলাদাও হয়ে যান। দুই বছর পর প্রাইসলেস বিউটি চলচ্চিত্রে কাজ করতে গিয়ে রোমে পুনরায় তাদের সাক্ষাৎ হয়। দুই সপ্তাহের মধ্যে তাদের মধ্যে আবার সম্পর্ক দৃঢ় হয় এবং ১৯৮৮ সালে অক্টোবরে নিউ মেক্সিকোর সান্তা ফেতে তারা বিয়ে করেন। তাদের একমাত্র কন্যা এলিয়নর ল্যাম্বার্ট ১৯৯৩ সালের ৫ই সেপ্টেম্বর জন্মগ্রহণ করে।https://www.instagram.com/p/BMcuj5vDWrM/?taken-by=ello_kitty&hl=en তাদের দীর্ঘমেয়াদী বিচ্ছেদ ১৯৯৪ সালে বিবাহ বিচ্ছেদে রূপ ধারণ করে। এলিয়ানর নিউ ইয়র্কের উইলহেমিনার সম্ভাবনাময় মডেল এবং ভিলেজ ভয়েসের গীতিকার।  তথ্যসূত্র  বহিঃসংযোগ  ফিল্ম রেফারেন্সে ডায়ান লেন এমি.কমে ডায়ান লেন   বিষয়শ্রেণী:১৯৬৫-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:নিউ ইয়র্ক শহরের অভিনেত্রী বিষয়শ্রেণী:নিউ ইয়র্ক সিটির নারী মডেল বিষয়শ্রেণী:মার্কিন কণ্ঠাভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:নিউইয়র্ক (অঙ্গরাজ্যের) নারী মডেল বিষয়শ্রেণী:মার্কিন মঞ্চ অভিনেত্রী বিষয়শ্রেণী:মার্কিন শিশু অভিনেত্রী বিষয়শ্রেণী:ম্যানহাটনের ব্যক্তি
লরেন্স ডগলাস কাউন্টির কাউন্টি আসন এবং কানসাসের ষষ্ঠ বৃহত্তম শহর। এটা রাজ্যের উত্তর-পূর্বাঞ্চলীয় সেক্টরের ইন্টারস্টেট ৭০ দুই দিকে কানসাস এবং ওয়াকারুসা নদীর মধ্যবর্তী অঞ্চলে অবস্থিত। ২০১০ এর আদমশুমারি অনুসারে নগরীর জনসংখ্যা ৮৭,৬৪৩;  ২০১৮ সালের দিকে জনসংখ্যা বেড়ে দাঁড়িয়েছিল আনুমানিক ৯৮,১৯৩। এখানে রয়েছে কানসাস বিশ্ববিদ্যালয় এবং হাস্কেল ইন্ডিয়ান নেশনস বিশ্ববিদ্যালয়।  লরেন্স নিউ ইংল্যান্ড ইমিগ্রান্ট এইড সংস্থা (এনইইএসি) দ্বারা প্রতিষ্ঠিত হয়েছিল এবং ম্যাসাচুসেটস থেকে আগত রিপাবলিকান মৃত্যুদণ্ডবিলোপপন্থী আমোস অ্যাডামস লরেন্সের নামে নামকরণ করা হয়েছিল, যিনি এই বন্দোবস্তের জন্য আর্থিক সহায়তা প্রদান করেছিলেন।  লরেন্স "ব্লিডিং কানসাস" সময়কালে (১৮৫৪-৬১) এবং ওয়াকারুসা যুদ্ধের (১৮৫৫) স্থান এবং লরেন্সের স্যাকিংয়ের (১৮৫৬) কেন্দ্রবিন্দুতে ছিল। মার্কিন গৃহযুদ্ধের সময় এটি লরেন্স গণহত্যার (১৮৬৩) জায়গাও ছিল।  লরেন্সেই প্রথম অবাধ রাজ্য রাজনীতি শুরু হয়েছিল। ১৮৬৫ সালে কানসাস বিশ্ববিদ্যালয় এবং ১৮৮৪ সালে হাস্কেল ইন্ডিয়ান নেশনস বিশ্ববিদ্যালয় প্রতিষ্ঠার মধ্য দিয়ে এর অর্থনীতি কৃষি, নির্মাণ ও শিক্ষাসহ অনেক শিল্পে বিভক্ত হয়।   মন্তব্য    তথ্যসূত্র    গ্রন্থ-পঁজী                                                     Nelson, Lynn (1995), North Lawrence, Kansas: A Brief History, retrieved August 5, 2018 – via Kansas Collection.         আরও পড়া   লরেন্সের ইতিহাস, ক্যানসাস: প্রথম বন্দোবস্ত থেকে বিদ্রোহের সমাপ্তি পর্যন্ত ; রিচার্ড কর্ডলি; ইএফ কলডওয়েল; 360 পৃষ্ঠা; 1895। (20 এমবি পিডিএফ ইবুক ডাউনলোড করুন)       বহিঃসংযোগ      লরেন্স - সরকারী কর্মকর্তাদের ডিরেক্টরি   লরেন্স - চেম্বার অফ কমার্স   লরেন্স - ভিজিটর ব্যুরো   দৈনিক রেকর্ড, গুগলের সংবাদ সংরক্ষণাগার। 998 ইস্যুগুলির জন্য পিডিএফস, 1889 থেকে 1893 এর মধ্যে ডেটিং।   ডেইলি ওয়ার্ল্ড, গুগলের সংবাদ সংরক্ষণাগার। 1892 থেকে 1895 সাল পর্যন্ত 1,062 ইস্যুর জন্য পিডিএফস।   লরেন্স শহরের মানচিত্র , KDOT  বিষয়শ্রেণী:কানসাসের রাজধানী বিষয়শ্রেণী:কানসাসের শহর
রণজিৎ (জন্ম: গোপাল সিং বেদী; ১২ সেপ্টেম্বর ১৯৪১) একজন ভারতীয় অভিনেতা এবং চলচ্চিত্র পরিচালক যিনি অমৃতসর (পাঞ্জাব) এর কাছে জান্দিয়ালা গুরুতে জন্মগ্রহণ করেন,  বলিউডে তার কাজের জন্য সর্বাধিক পরিচিত। ২০০টিরও বেশি হিন্দি চলচ্চিত্রে তিনি বেশিরভাগ খলনায়কের ভূমিকায় অভিনয় করেছেন। রণজিৎ টিভি ধারাবাহিক অ্যায়সা দেশ হ্যায় মেরা-তে ইতিবাচক চরিত্রে অভিনয় করেছিলেন। এছাড়াও তিনি রাব নে বানাইয়া জোড়িয়াঁ, মৌজান দুবাই দিয়া এবং মন জিতে জাগ জিত সহ বেশ কয়েকটি পাঞ্জাবি চলচ্চিত্রে কাজ করেছেন।   জীবনী  রণজিতের আসল নাম গোপাল বেদী। ২০০টিরও বেশি হিন্দি চলচ্চিত্রে অভিনয় করার পাশাপাশি তিনি একটি টেলিভিশন ধারাবাহিক অ্যায়সা দেশ হ্যায় মেরা এবং কয়েকটি পাঞ্জাবি চলচ্চিত্রও করেছেন। শর্মিলী চলচ্চিত্রে নেতিবাচক চরিত্রে অভিনয় করে তিনি খ্যাতি অর্জন করেন। সুনীল দত্ত সাওয়ান ভাদোঁ এবং রেশমা ঔর শেরা চলচ্চিত্রে তার অভিনয় পছন্দ করার পরে তার নাম সুপারিশ করেছিলেন। রণজিৎ মুম্বই এসেছিলেন জিন্দেগি কি রাহে-এ মুখ্য ভূমিকায় অভিনয় করতে, যা আটকে রাখা হয়েছিল। সত্তর এবং আশির দশকের শুরুতে তিনি নিজেকে একজন শীর্ষস্থানীয় খলনায়ক হিসেবে প্রতিষ্ঠিত করতে এগিয়ে যান। ব্যক্তিগত জীবনে তিনি একজন নিরামিষভোজী এবং অধূমপায়ী।   তথ্যসূত্র    বহিঃসংযোগ   বিষয়শ্রেণী:জীবিত ব্যক্তি বিষয়শ্রেণী:১৯৪১-এ জন্ম বিষয়শ্রেণী:ভারতীয় অভিনেতা বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:পাঞ্জাবি ব্যক্তি বিষয়শ্রেণী:১৯৪২-এ জন্ম বিষয়শ্রেণী:হিন্দি চলচ্চিত্র অভিনেতা বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:ভারতীয় টেলিভিশন অভিনেতা বিষয়শ্রেণী:পাঞ্জাবি চলচ্চিত্র অভিনেতা
উইকি বিজ্ঞান প্রতিযোগিতা বা উইকি সায়েন্স কম্পিটিশন (সংক্ষেপে ডব্লিউএসসি) হলো একটি আন্তর্জাতিক বৈজ্ঞানিক আলোকচিত্র প্রতিযোগিতা। শিক্ষার্থী, গবেষক ও অন্যান্য সাধারণ অংশগ্রহণকারীরা এই প্রতিযোগিতার মাধ্যমে উইকিমিডিয়া কমন্সে উচ্চমানের উন্মুক্ত লাইসেন্সের ছবি ও অন্যান্য মিডিয়া আপলোড করে অবদান রাখেন।  এস্তোনীয় বিজ্ঞান আলোকচিত্র প্রতিযোগিতা থেকে এর আয়োজনের সূত্রপাত ঘটে। ২০১৭ সালে প্রথমবারের মতো বৈশ্বিক পরিসরে এটি আয়োজিত হয়। প্রতি দুই বছর পর পর সাধারণত নভেম্বর থেকে ডিসেম্বর মাসে পৃথিবীর বিভিন্ন দেশে এই প্রতিযোগিতা আয়োজিত হয়। একে বিশ্বের অন্যতম গুরুত্বপূর্ণ আলোকচিত্র প্রতিযোগিতা হিসেবে গণ্য করা হয়। উইকিমিডিয়া এস্তোনিয়ার ইভো ক্রুসাম্যাগি এই প্রতিযোগিতার প্রধান আয়োজক।  প্রতিযোগিতার প্রথম আসরে ২,২০০ জনের অধিক অংশগ্রহণকারীর কাছ থেকে ১০,০০০-এর অধিক আলোকচিত্র সংগৃহীত হয়। ২০২৩ সালে প্রায় ৭,৫০০-এর অধিক আলোকচিত্র জমা পড়ে।  ২০১৭ সালের পাঁচটি বিভাগে আলোকচিত্র জমা নেওয়া হয়: বিজ্ঞানে ব্যক্তিত্ব, আণুবীক্ষণিক আলোকচিত্র, আলোকচিত্র-ভিন্ন অন্যান্য মিডিয়া, আলোকচিত্র সেট ও সাধারণ বিভাগ। ২০১৯ সালে প্রকৃতি ও ২০২১ সালে মহাকাশবিজ্ঞান নামে দুইটি বিভাগ যুক্ত হয়। "বিজ্ঞান, প্রযুক্তি, প্রকৌশল ও গণিতে (স্টেম) নারী" নামে একটি বিশেষ বিভাগও আলোকচিত্র জমাদানের জন্য উন্মুক্ত রয়েছে।  প্রতিযোগিতায় জমাকৃত আলোকচিত্রের বিবরণ অনুযায়ী ছবি মূল্যায়ন করা হয়। এছাড়া উচ্চ-প্রভাবশালী সাময়িকী, ডাটাসেট ও অন্যান্য বিশ্বস্ত তৃতীয়পক্ষের আলোকচিত্র ও মিডিয়াকে প্রাধান্য দেওয়া হয়। এর মাধ্যমে যাচাইযোগ্য উপাদানসহ বিভিন্ন ক্ষেত্রে বিশেষজ্ঞদের অবদানকে উৎসাহিত করা হয়।  প্রতিযোগিতার নিয়মিত আয়োজক দেশগুলোর মধ্যে রয়েছে এস্তোনিয়া, সুইজারল্যান্ড, আয়ারল্যান্ড, মার্কিন যুক্তরাষ্ট্র, পোল্যান্ড, ইউক্রেন ও রাশিয়া (বসন্তে আয়োজিত হয়)।   বিজয়ী    আরও দেখুন   উইকি লাভস আর্থ  উইকি লাভস মনুমেন্টস   তথ্যসূত্র    বহিঃসংযোগ     বিষয়শ্রেণী:উইকিপিডিয়া মাল্টিমিডিয়া অনুষ্ঠান বিষয়শ্রেণী:উইকি বিজ্ঞান প্রতিযোগিতা
কিম ক্লাইস্টার্স (Kim Clijsters ; জন্ম: ৮ জুন ১৯৮৩) বেলজিয়ামের বিখ্যাত পেশাদার প্রমিলা টেনিস খেলোয়াড়। তিনি বিশ্বের সাবেক এক নম্বর খেলোয়াড় ছিলেন।   পারিবারিক জীবন  তিনি ১৩ জুলাই ২০০৭ সালে এক আমেরিকান বাস্কেটবল খেলোয়াড়কে বিয়ে করেন। তাদের দুটি সন্তান রয়েছে।   খেলোয়াড়ী জীবন  ১৯৯৭ সালে পেশাদার খেলোয়াড় হিসাবে অভিষেক ঘটে। ২০০৭ সালে হঠাৎ করেই অবসরের ঘোষণা দেন তিনি। তবে দুই বছর পর ইউএস ওপেন এর মাধ্যমে আবার খেলায় ফিরে আসেন। তারপর ২০০৯ সালের ইউএস ওপেনের শিরোপা জেতেন ক্লাইস্টার্স৷ তবে ২০১২ সালের ইউএস ওপেন এর খেলায় তিনি পুনরায় অবসরের ঘোষণা দেন। বিদায়ের ঘোষণা দেওয়ার সময় তিনি বলেছেন, ‘২০০৫ সালে আমার স্বপ্ন সত্যি হয়েছিল এখানে শিরোপা জয়ের মাধ্যমে। যখনই এখানে খেলতে এসেছি, তখনই আমি অনেক অনুপ্রেরণা পেয়েছি। এটাই আমার অবসর গ্রহণের সবচেয়ে ভালো জায়গা বলে মনে হয়। আমি শুধু আশা করেছিলাম সেটা যেন আজকেই না হয়। কিন্তু এই ইউএস ওপেনেই যে আমি আমার শেষ ম্যাচটা খেলব, তা নিয়ে কোনো সংশয় ছিল নাhttp://archive.prothom-alo.com/detail/news/285143।’   তথ্যসূত্র    বহিঃসংযোগ   বিষয়শ্রেণী:১৯৮৩-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলিয়ান ওপেন বিজয়ী বিষয়শ্রেণী:নারী টেনিস খেলোয়াড় বিষয়শ্রেণী:বিশ্বের ১নং টেনিস খেলোয়াড় বিষয়শ্রেণী:নারীদের এককে গ্র্যান্ড স্ল্যাম (টেনিস) চ্যাম্পিয়ন বিষয়শ্রেণী:লিমবুর্খের (বেলজিয়াম) ক্রীড়াবিদ বিষয়শ্রেণী:ইউএস ওপেন বিজয়ী বিষয়শ্রেণী:হপম্যান কাপের প্রতিযোগী বিষয়শ্রেণী:উইম্বলডন বিজয়ী বিষয়শ্রেণী:লরিয়াস বিশ্ব ক্রীড়া পুরস্কার বিজয়ী বিষয়শ্রেণী:ফ্রেঞ্চ ওপেন বিজয়ী বিষয়শ্রেণী:ফ্রেঞ্চ ওপেন জুনিয়র চ্যাম্পিয়ন বিষয়শ্রেণী:২০১২ গ্রীষ্মকালীন অলিম্পিকের টেনিস খেলোয়াড় বিষয়শ্রেণী:নারীদের দ্বৈতে গ্র্যান্ড স্ল্যাম (টেনিস) চ্যাম্পিয়ন বিষয়শ্রেণী:আন্তর্জাতিক টেনিসের হল অব ফেমে প্রবেশকারী
লি জি জিয়া (; জন্ম: ২৯ মার্চ ১৯৯৮) হলেন একজন মালয়েশীয় ব্যাডমিন্টন খেলোয়াড়, যিনি মূলত মালয়েশিয়ার প্রতিনিধি হিসেবে বিভিন্ন আন্তর্জাতিক প্রতিযোগিতায় প্রতিদ্বন্দ্বিতা করে থাকেন।  ২০১৬ সালে ব্যাডমিন্টনে অভিষেক করা জিয়া মালয়েশিয়ার হয়ে ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি একটি ব্রোঞ্জ পদক জয়লাভ করেছেন।  প্রারম্ভিক জীবন লি জি জিয়া ১৯৯৮ সালের ২৯শে মার্চ তারিখে মালয়েশিয়ার কেদাহে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন জিয়া মালয়েশিয়ার প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ব্যাডমিন্টনে পুরুষদের একক প্রতিযোগিতায় অংশগ্রহণ করেছিলেন। গ্রুপ পর্বে দুই ম্যাচে জয়লাভ করে তিনি গ্রুপ জি-এ প্রথম স্থান অধিকার করে নকআউট পর্বে অংশগ্রহণ করেছিলেন। ১৬ জনের পর্বে জিয়া ফ্রান্সের তোমা জুনিয়র পপোভের মুখোমুখি হয়েছিলেন, উক্ত ম্যাচে ২–০ সেট পয়েন্টের ব্যবধানে জয়লাভ করে তিনি পরবর্তী পর্বে উত্তীর্ণ হয়েছিলেন। অতঃপর সেমি-ফাইনালে কুনলাভুত ভিতিদসার্নের কাছে পরাজিত হয়ে ব্রোঞ্জ পদক ম্যাচে অংশগ্রহণ করেছিলেন; যেখানে তিনি লক্ষ্য সেনকে পরাজিত করে ব্রোঞ্জ পদক জয়লাভ করেছেন।  তথ্যসূত্র  বহিঃসংযোগ     বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:মালয়েশীয় পুরুষ ব্যাডমিন্টন খেলোয়াড় বিষয়শ্রেণী:মালয়েশিয়ার অলিম্পিক ব্যাডমিন্টন খেলোয়াড় বিষয়শ্রেণী:২০২৪ গ্রীষ্মকালীন অলিম্পিকের ব্যাডমিন্টন খেলোয়াড় বিষয়শ্রেণী:ব্যাডমিন্টনে অলিম্পিক পদক বিজয়ী বিষয়শ্রেণী:অলিম্পিক ব্রোঞ্জপদক বিজয়ী মালয়েশীয় বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী
এনএএল সারস জাতীয় মহাকাশ গবেষণাগার (এনএএল) দ্বারা পরিকল্পিত হালকা পরিবহন বিমান শ্রেনির প্রথম ভারতীয় বহু-উদ্দেশ্যমূলক বেসামরিক বিমান।  জানুয়ারী ২০১৬ সালে, জানানো হয় যে প্রকল্পের বাতিল করা হয়েছে। তবে ২০১৭ সালের ফেব্রুয়ারি মাসে প্রকল্পটি পুনরায় শুরু করা হয়। ২০১৯ সালের ফেব্রুয়ারি মাসে ভারতের অর্থ মন্ত্রক বিমানের উৎপাদনের জন্য ৬,০০০ কোটি টাকা (৮৪০ মিলিয়ন মার্কিন ডলার) অনুমোদন করে।   উন্নয়ন   ১৯৮০ এর দশকের মাঝামাঝি, গবেষণা কাউন্সিল সুপারিশ করে যে এনএএল'কে ভারতের বেসামরিক বিমান চলাচলের প্রয়োজনীয়তাগুলি অধ্যয়ন করতে হবে এবং একটি কার্যকর টেকসই বেসামরিক বিমান শিল্প প্রতিষ্ঠার উপায়গুলি সম্পর্কে পরামর্শ দেওয়া হয়। এটি আরও সুপারিশ করে যে এনএএল'কে বহু-উদ্দেশ্যমূলক হালকা পরিবহন বিমানের (এলটিএ - ১৯৯৩ সালের অক্টোবর মাসে সারস নামকরণ করা হয়) একটি আনুষ্ঠানিক প্রযুক্তি-অর্থনৈতিক সম্ভাব্যতার সমীক্ষা চালানো উচিত। সম্ভাব্যতা সমীক্ষায় (১৯৮৮ সালের নভেম্বর) দেখা গেছে যে দেশে ৯–১৪ টি আসনের মাল্টি-রোল এলটিএর জন্য উল্লেখযোগ্য চাহিদা রয়েছে এবং আগামী ১০ বছরে প্রায় ২৫০-৩৫০ টি বিমানের প্রয়োজনীয়তার সম্ভাবনা অনুমান করা হয়। এনএএল ১৯৯০ সালের নভেম্বর মাসে গবেষণা পরিষদে সম্ভাব্যতা অধ্যয়ন প্রতিবেদন জমা দেয় এবং একটি শিল্প অংশীদারের সন্ধান শুরু করে।  ১৯৯১ সালে রাশিয়ার সহযোগিতায় প্রকল্পটি শুরু হয় (মায়াসিচেভের ডুয়েট নামে একটি অনুরূপ প্রকল্প ছিল), কিন্তু আর্থিক সমস্যার কারণে রাশিয়ানরা এই প্রকল্পের প্রথমদিকে বাদ পড়ে। ১৯৯৯ সালে পোখরানে ভারতের পারমাণবিক পরীক্ষার পরে মার্কিন যুক্তরাষ্ট্রে নিষেধাজ্ঞাগুলির কারণে প্রকল্পটি প্রায় বন্ধ হয়ে যায়। ২০০৪ সালের মার্চ মাসে তার প্রথম উড়ানের প্রাথমিক সময়সূচীর সাথে সারস প্রকল্পটি ১৯৯৯ সালের ২৪ সেপ্টেম্বর অনুমোদিত হয়। প্রথম সারস (পিটি১) ২০০৪ সালের ২৯ শে মে ব্যাঙ্গালোরের এইচএএল বিমানবন্দরে প্রথম উড়ান সম্পন্ন করে।NAL news report, with pictures, of the First Saras Test Flight    বৈশিষ্ট  থাম্ব|ডান|300px|এনএএল সারস ,ব্যাঙ্গালোর   তথ্যসূত্র    বহিঃসংযোগ   এনএএল সারস পৃষ্ঠা   একটি দুর্দান্ত সাফল্য  সারসের দ্বিতীয় প্রোটো-টাইপ স্থিতি   এইচএএল ভারতের প্রথম যাত্রী বিমান তৈরি করবে  বিষয়শ্রেণী:এনএএল বিমান বিষয়শ্রেণী:হ্যাল বিমান বিষয়শ্রেণী:দ্বৈত ইঞ্জিনযুক্ত টার্বোপ্রপ বিমান বিষয়শ্রেণী:নিচু পাখার বিমান
ভারতের বিপ্লবী কমিউনিস্ট কাউন্সিল ছিল ভারতের একটি সশস্ত্র রাজনৈতিক দল যা ১৯৬২ সালে অনন্ত সিং দ্বারা প্রতিষ্ঠিত হয়েছিল  যা মার্ক্সবাদ-লেনিনবাদ-মাও সেতুং চিন্তাধারা অনুসরণ করেছিল। দলটিকে ম্যান মানি গান (এমএমজি) গ্রুপ নামেও ডাকা হয়। ১৯৭০ সালের মে মাসে রাজ্য কর্তৃপক্ষ জাদুগুদা বনে এই গোষ্ঠীর প্রায় ৬০ জন জঙ্গিকে গ্রেপ্তার করেছে বলে দাবি করেছে, এই অভিযোগে যে দলটি জামশেদপুরের কাছে রুয়াম অঞ্চলের একটি পুলিশ স্টেশনে হামলা করেছিল।  ভারতীয় সংবাদমাধ্যমে উল্লেখ করা হয়েছে যে গ্রেফতারকৃতদের মধ্যে একজন ২৬ বছর বয়সী ব্রিটিশ মহিলা মেরি টাইলারও রয়েছেন। মামলাটি জাগুগুদা নকশাল ষড়যন্ত্র মামলা নামে পরিচিতি পায়।   তথ্যসূত্র   বিষয়শ্রেণী:১৯৬২-এ ভারতে প্রতিষ্ঠিত বিষয়শ্রেণী:১৯৬২-এ প্রতিষ্ঠিত রাজনৈতিক দল বিষয়শ্রেণী:নকশালবাদী গোষ্ঠী বিষয়শ্রেণী:ভারতের সাম্যবাদী দল
নিকি বেঞ্জ (জন্ম: ১১ই ডিসেম্বর, ১৯৮১) একজন ইউক্রেনীয় বংশোদ্ভূত কানাডীয় পর্নোগ্রাফিক অভিনেত্রী। তিনি ২০১০ সালের পেন্টহাউস পেট ছিলেন, যিনি ২০১১ সালের বর্ষসেরা পেট হিসাবে নির্বাচিত হয়েছিলেন।    প্রাথমিক জীবন  বেঞ্জের জন্ম মারিউপোল, ইউক্রেনীয় এসএসআর, সোভিয়েত ইউনিয়ন; তার বাবার পরিবার ছিল কানাডীয়। সাত বছর বয়সে, তিনি তার বাবা-মায়ের সাথে কানাডায় চলে আসেন। তিনি টরন্টোতে বড় হয়েছেন।   কর্মজীবন  বেঞ্জ তার পর্ন ক্যারিয়ারের আগে একজন সুইমস্যুট মডেল এবং স্ট্রিপার হিসাবে কাজ করেছিলেন। তিনি পর্ন পরিচালক জিম গানকে ই-মেইল করে প্রাপ্তবয়স্ক চলচ্চিত্র শিল্পে প্রবেশ করেন, যিনি তাকে প্লেজার প্রোডাকশনের সভাপতি ফ্র্যাঙ্ক কেয়ের সাথে পরিচয় করিয়ে দেন। তিনি ২০০৩ সালের জানুয়ারিতে প্লেজার প্রোডাকশনের সাথে চুক্তিবদ্ধ হন এবং জিনা লিনের সাথে স্ট্র্যাপ অন স্যালি ২০ -এ তিনি প্রথম অন-স্ক্রিন যৌন দৃশ্য করেন, এবং দ্য সুয়েটেস্ট থিং -এ বেন ইংলিশের সাথে প্রথম ছেলে-মেয়ের দৃশ্য করেন।  চুক্তি শেষে, বেঞ্জ লস অ্যাঞ্জেলেস চলে আসেন এবং জিল কেলি প্রোডাকসন্সের সাথে চুক্তি করেন সেপ্টেম্বর ২০০৪ সালে  বেঞ্জ টেরাভিশনের সাথে চুক্তি করেন সেপ্টেম্বর ২০০৫ সালে।    পুরস্কার এবং মনোনয়ন     তথ্যসূত্র    বহিঃসংযোগ            বিষয়শ্রেণী:১৯৮১-এ জন্ম বিষয়শ্রেণী:জীবিত ব্যক্তি বিষয়শ্রেণী:কানাডীয় পর্নোগ্রাফিক চলচ্চিত্র অভিনেত্রী বিষয়শ্রেণী:টরন্টোর অভিনেত্রী বিষয়শ্রেণী:বর্ষসেরা পেন্টহাউস পেটস্ বিষয়শ্রেণী:পেন্টহাউস পেটস্ বিষয়শ্রেণী:ইউক্রেনীয় বংশোদ্ভূত মার্কিন ব্যক্তি বিষয়শ্রেণী:কানাডীয় বংশোদ্ভূত মার্কিন ব্যক্তি
মনস্তত্ববিদ তালিকা  সংরক্ষণ। --যুদ্ধমন্ত্রী (আলাপ) ০৬:৩৮, ১০ জুলাই ২০১৩ (ইউটিসি) নিবন্ধটি একটি তালিকা যা অসিম, পাতাটির উল্লেখযোগ্য কোন কারণ আছে বলে আমার মনে হয় না। তাই অহেতুক পাতার আধিক্য কমাতে আমি এ পাতাটি মুছে ফেলার প্রস্তাব করছি।--বেলায়েত (আলাপ | অবদান) ০৮:৩৫, ২২ অক্টোবর ২০০৭ (UTC)  সমর্থন  বিরোধিতা বিরোধিতা। এ ধরনের তালিকায় দুনিয়ার সব মনোবিজ্ঞানী স্থান পাবেন না, বরং অত্যন্ত সুপ্রতিষ্ঠিতরাই স্থান পাবেন। আরও সহজ ভাষায় যেসব উল্লেখযোগ্য মনস্তত্ত্ববিদের জীবনী বাংলা উইকিপিডিয়াতে ultimately স্থান পাবে (বা ইতিমধ্যেই পেয়ে গেছে), এই পাতাটিতে তারই একটি বর্ণানুক্রমিক সূচি থাকবে। তাই তালিকাটি মুছে ফেলার কোন কারণ দেখি না। একই যুক্তি এ ধরনের অন্য সব তালিকার ক্ষেত্রেও প্রযোজ্য (কম্পিউটার বিজ্ঞানী তালিকা, ভাষাবিজ্ঞানী তালিকা, অর্থনীতিবিদ তালিকা ইত্যাদি।)। --অর্ণব (আলাপ | অবদান) ১৭:০৮, ২২ অক্টোবর ২০০৭ (UTC)  এই তালিকা অবশ্যই রাখা উচিত। মুছে ফেলার জন্য উপযুক্ত নয়--নাহিদ ২০:৪২, ১ এপ্রিল ২০০৮ (UTC)  নিরপেক্ষ